
Temeljem članka 66. Zakona o gospodarenju otpadom (NN 84/21) i članku 31. Statuta Općine Dekanovec (Službeni glasnik Međimurske Županije broj 3/18, 10/20, 6/21, 4/22), Općinsko vijeće Općine Dekanovec na  ___. sjednici održanoj dana _______.2023. godine donosi
Nacrt Izmjene i dopune Odluke o načinu pružanja javne usluge sakupljanja komunalnog otpada na području Općine Dekanovec
Članak 1.
U Odluci o načinu pružanja javne usluge sakupljanja komunalnog otpada na području Općine Dekanovec (Službeni glasnik Međimurske županije, broj  23/21 – u daljnjem tekstu: Odluka)  članak 5. Odredbe o ugovornoj kazni u stavku 1. briše se točka 4. „za nereguliranje javne usluge sakupljanja biorazgradivog otpada“ 
Točka 7. mijenja se i sada glasi: za ne predaju miješanog komunalnog otpada barem jednom u tri mjeseca, a nije povremeni korisnik
Dosadašnje točke 5.,6. i 7. mijenjaju se u  4.,5.i 6.

Članak 2.
Članak 6.  stavci 1. i.2. mijenjaju se i glase:
 	„Cijena obvezne minimalne javne usluge jedinstvena je na području pružanja javne usluge za sve korisnike usluge razvrstane u kategoriju korisnika kućanstvo i iznosi 9,75 eura mjesečno bez PDV-a i primjenjuje se za svako obračunsko mjesto.
Cijena obvezne minimalne javne usluge jednaka je za sve korisnike javne usluge razvrstane u kategoriju korisnika koji nije kućanstvo i iznosi 48,00 eura mjesečno bez PDV-a i primjenjuje se za svako obračunsko mjesto.“

                                                        Članak 3.
U članku 7. Odluke stavak 1. mijenja se i glasi:
	„Kako bi potaknuli korisnike javne usluge na odvajanje reciklabilnog otpada, biootpada, glomaznog otpada te opasnog komunalnog otpada od miješanog komunalnog otpada što rezultira stvaranjem manjih količina miješanog komunalnog otpada, njima se određuje sljedeće umanjenje cijene minimalne javne usluge:
- korisniku kućanstvo sa jednim članom kućanstva ili se nekretnina koristi povremeno iznos obvezne minimalne javne usluge umanjuje se za 4,87 eura mjesečno ako korisnik koristi spremnik od 60 litara za miješani komunalni otpad
- korisniku kućanstvo sa jednim ili dva člana kućanstva iznos obavezne minimalne javne usluge umanjuje se za 3,25 eura mjesečno ako korisnik koristi spremnik od 80 litara za miješani komunalni otpad
- korisnik koji nije kućanstvo sa do 5 zaposlenih uključujući i 5 zaposlenih, te udruge, sportski klubovi, i crkve koji koriste spremnike od 120 litara za njih se cijena obvezne minimalne javne usluge umanjuje za 32,00 eura mjesečno.
- korisnik koji nije kućanstvo sa do 10 zaposlenih uključujući i 10 zaposlenih, te udruge, sportski klubovi, i crkve koji koriste spremnike od 240 litara za njih se cijena obvezne minimalne javne usluge umanjuje za 16,00 eura mjesečno.“

Članak 4.
	Članak 11. u stavku 4. iza riječi „otpad“ dodaju se riječi „ i otpadne gume“.

Članak 5.
	U članku 12. stavku 3. iza riječi „otpada“ dodaje se riječ „mora“.		

Članak 6.
Ova Odluka o izmjenama Odluke o načinu pružanja javne usluge sakupljanja komunalnog otpada na području Općine Dekanovec stupa na snagu dan nakon objave u „Službenom glasniku Međimurske županije“.
	Ova Odluka o izmjenama Odluke o načinu pružanja javne usluge sakupljanja komunalnog otpada na području Općine Dekanovec će se dostaviti Ministarstvu gospodarstva i održivog razvoja u roku od 15 dana od dana donošenja te će se objaviti na službenoj mrežnoj stranici Općine Dekanovec i davatelja javne usluge GKP PRE-KOM-a.

Članak 7.
Novi cjenik javne usluge sakupljanja komunalnog otpada primjenjuje se od 01.01.2024.godine.

